# เพราะเราคู่กัน
เพราะเราคู่กัน เป็นละครชุดแนวชีวิต-โรแมนติก มีเค้าโครงมาจากนิยาย เพราะเราคู่กัน ของ JittiRain ผลิตโดยจีเอ็มเอ็มทีวี กำกับโดยวีรชิต ทองจิลา ออกอากาศทางช่องจีเอ็มเอ็ม 25 ออกฉายตอนแรกวันที่ 21 กุมภาพันธ์ พ.ศ. 2563

ภายหลังจากออกอากาศครบ 13 ตอน ได้มีการประชาสัมพันธ์ว่าจะมีตอนพิเศษเพิ่มอีก 5 ตอน โดยใช้ชื่อในตอนพิเศษนี้ว่า เพราะเรา(ยัง)คู่กัน

 นักแสดง 
 นักแสดงหลัก 
 วชิรวิชญ์ ชีวอารี รับบท สารวัตร กันติธานนท์
 เมธวิน โอภาสเอี่ยมขจร รับบท ไทน์ ทีปกร
 สัตบุตร แลดิกี รับบท มิล
 ธนัตถ์ศรันย์ ซำทองไหล รับบท ผู้กอง
 ชินรัฐ สิริพงษ์ชวลิต รับบท แมน
 จิรกิตติ์ คูอาริยะกุล รับบท ไทป์
 ศิวกร เลิศชูโชติ รับบท ดิม
 กรวิชญ์ บุญศรี รับบท กรีน
 ชนกันต์ อาพรสุทธินันธ์ รับบท บอส
 ปลื้ม พงษ์พิศาล รับบท เผือก
 ธนวัฒน์ รัตนกิจไพศาล รับบท ฟ่ง
 ชยกร จุฑามาศ รับบท โอม
 ภัทรานิษฐ์ ลิ้มปติยากร รับบท แพร
 รชานันท์ มหาวรรณ์ รับบท เอิร์น
 สโรชา บุรินทร์ รับบท แพม
 ภัคจิรา กรรรัตนสูตร รับบท แฟง
นักแสดงสมทบ
 พรนับพัน พรเพ็ญพิพัฒน์
 เบญญาภา จีนประสม
 วรรณวิมล เจนอัศวเมธี
 สหวัฒน์ กวีกิจนิธิ
 เก็ต SURFF
 แฟรงค์ SURFF
 ภูมิ Door Plant
 ณธรรศ ตันเจริญ
นักแสดงรับเชิญ

 ริณา ฉัตรอมรชัย
 ปัณชญา สุวรรณกูฏ รับบท รัตน์ (แฟนเก่าโอม) นางร้าย

 งานสร้าง 
ช่องจีเอ็มเอ็มทีวีมีโครงการที่จะสร้างซีรีส์สำหรับกลุ่มวัยรุ่นโดยเฉพาะ โดยได้เปิดตัวซีรีส์เรื่องนี้เป็นหนึ่งใน 12 เรื่อง เมื่อวันที่ 15 ตุลาคม พ.ศ. 2562 เป็นอีกหนึ่งบทประพันธ์จากสำนักพิมพ์ everY ซีรีส์เรื่องนี้เป็นซีรีส์วาย คือ มีเนื้อหาเกี่ยวกับชายรักชาย ผู้จัดเห็นว่ากลุ่มคนดูซีรีส์วายมีความเติบโตอย่างชัดเจน จากกลุ่มที่เคยอ่านการ์ตูน ขยายไปคนดูหน้าใหม่ในชั้นประถมปลายมาถึงมัธยมต้นเพิ่มขึ้น 

การคัดเลือกนักแสดงนำทั้งสองคน ทางผู้สร้างเห็นว่า วชิรวิชญ์และเมธวินน่าจะเหมาะกับบทสารวัตรและไทน์ จึงเรียกมาคัดตัว โดยเมธวินมาคัดตัวกับบทไทน์โดยเฉพาะ 

การออกฉายซีรีส์ ออกอากาศแบบคู่ขนานทั้งในสื่อโทรทัศน์และสื่อออนไลน์ ที่เชื่อมต่อด้วย แฮชแท็กที่เกี่ยวข้อง ในขณะเดียวกัน ยังใส่คำบรรยายเป็นภาษาอังกฤษสำหรับกลุ่มผู้ชมในต่างประเทศได้เข้าใจอีกด้วย อีกกลยุทธ์หนึ่งทางการตลาด คือ ให้ทั้งคู่ออกรายการร่วมกันและสัมภาษณ์ผ่านสื่อต่าง ๆ

 เพลงประกอบ 
จุดเด่นของซีรีส์เรื่องนี้ คือ สอดแทรกและอ้างอิงเนื้อเพลงหลาย ๆ เพลงของวงสครับบ์ เช่นเพลง "คู่กัน", "ใกล้", "ทุกอย่าง" และ "คำตอบ" สำหรับเพลงประกอบซีรีส์ คือเพลง "ติดกับ" ร้องโดยณัฐวุฒิ เจนมานะ และเพลง "คั่นกู" ร้องโดยวชิรวิชญ์ที่สามารถขึ้นอันดับ 1 ชาร์ตประจำสัปดาห์ของจูกซ์ได้ วชิรวิชญ์ยังร้องเพลง "ตกลงฉันคิดไปเองใช่ไหม"

การตอบรับ
 การตอบรับจากผู้ชม 
แฮชแท็กเกี่ยวกับซีรีส์เรื่องนี้ทางทวิตเตอร์ ติดเทรนด์ความยอดนิยมบนทวิตเตอร์อันดับ 1 ทุกตอนในวันที่ออกอากาศ  และขึ้นอันดับ 1 เทรนด์ทวิตเตอร์โลกตั้งแต่ตอนที่ 5 จนกระทั่งตอนอวสาน และในเว็บไซต์เวย์ปั๋ว ของจีน นักแสดง เมธวิน ที่รับบทไทน์มีผู้ติดตามบนเวย์ปั๋วหลายแสนรายแม้จะเริ่มเล่นซีรีส์วายเรื่องนี้เป็นครั้งแรก นักแสดง วชิรวิชญ์ ติดอันดับ 2 คนดังฝ่ายชายที่โด่งดังทางแพล็ตฟอร์ม instagram ในญี่ปุ่น โดยเป็นชาวต่างชาติเพียงคนเดียวในอันดับ รวมถึงติดอันดับ 1 นักแสดงที่มียอดผู้ติดตามเพิ่มขึ้นสูงสุดทาง instagram ในญี่ปุ่นอีกด้วย 

ยอดการรับชมรวมของ เพราะเราคู่กัน ทางไลน์ทีวี มีจำนวนการดู 50 ล้านครั้ง ใน 6 อาทิตย์ และเป็นซีรีส์ที่มียอดการชมสูงสุดในเดือนมีนาคมของไลน์ทีวี และจากข้อมูลกลุ่มผู้ชมในไลน์ทีวีของเดือนกุมภาพันธ์ เป็นกลุ่มผู้หญิง 75% และผู้ชาย 25%

เมื่ออวสาน LINETV ได้ประกาศว่า เพราะเราคู่กัน เป็นซีรีส์วายที่มียอดผู้ชมสูงสุดของแพล็ตฟอร์ม  โดยทำยอดวิวล่าสุด 177 ล้านวิว   GMMTV ได้ประกาศว่าเพราะเราคู่กันทำยอดผู้ชมรวมจาก 2 แพล็ตฟอร์มได้แก่ LINETV และ youtube รวมทั้งสิ้นมากกว่า 500 ล้านวิว

 การออกฉายในต่างประเทศ 
เพราะเราคู่กัน ออกฉายในไต้หวัน ทาง LINETV เมื่อวันที่ 18 มิถุนายน โดยมีคำบรรยายภาษาจีนกลาง   ออกฉายเวอร์ชันพากย์ตากาล็อกในประเทศฟิลิปปินส์ทางแพล็ตฟอร์ม iWant เมื่อ 28 มิถุนายน และทางช่อง Kapamilya Channel (ซึ่งได้แปรสภาพจาก ABS-CBN หลังคณะกรรมการกิจการโทรคมนาคมแห่งชาติ (National Telecommunication Commission;NTC) ไม่ต่อใบอนุญาตประกอบกิจการภาคพื้นดิน หลังใบอนุญาตหมดอายุ เมื่อวันที่ 4 พฤษภาคม 2563) เมื่อ 27 กรกฎาคม และกำลังจะปล่อยครั้งแรกทาง Netflix ใน 18 ประเทศ วันที่ 30 กรกฎาคม

ในประเทศญี่ปุ่น เพราะเราคู่กัน ออกอากาศโดยมีคำบรรยายภาษาญี่ปุ่น ทางช่อง RakutenTV เริ่มวันที่ 31 กรกฎาคม และทางช่อง WOWOW เริ่มวันที่ 22 ตุลาคม 

 กระแสวิจารณ์ 
เว็บไซต์แบแต๋ วิจารณ์ว่า บทละครมีความพอดี ไม่มากไม่น้อยเกินไป ส่วนด้านการแสดงของคู่นักแสดง "การแสดงที่เป็นธรรมชาติจนทำให้เราเชื่อได้ว่าทั้งสองคนคือตัวละครในเรื่องจริง ๆ"

ในตอนที่ 8 ถูกโลกโซเชียลวิจารณ์เรื่องการตัดต่อไม่ลื่นไหลและบทที่ดูไม่เหมือนต้นฉบับจากนวนิยาย

 รางวัลและการเสนอชื่อเข้าชิงรางวัล 
+ รางวัล ปี ประเภท ผู้รับรางวัลและผู้เข้าชิงรางวัล ผลการตัดสิน Maya Awards 2020 2020 ซีรีส์แห่งปี เพราะเรา(คู่)กัน   KoreanUpdates Awards 2020(ประเทศอินโดนีเซีย) 2020 Asian Drama of The Year เพราะเรา(คู่)กัน   Premios Cultura Asiática 2020(จัดโดย La República ประเทศเปรู) 2020 Mejor drama tailandés เพราะเรา(คู่)กัน   VoicePoints Social Media Awards 2020(ประเทศฟิลิปปินส์)2020Phenomenal Foreign BL Series of the Year เพราะเราคู่กัน   THAIRATH ที่สุดแห่งปี 20202020ละครแห่งปีเพราะเราคู่กัน  FEVER AWARDS 20202021ซีรีส์ฟีเวอร์ 2020เพราะเราคู่กัน  Thailand Social Awards2021BEST ENTERTAINMENT PERFORMANCE ON SOCIAL MEDIA สาขา Thai Series (สาขาละครไทย)เพราะเราคู่กัน  LINETV Awards 2021 2021LINETV Series of The Yearเพราะเราคู่กัน LINETV Most Followers of The Yearเพราะเราคู่กัน LINETV Most Hearted Content of The Yearเพราะเราคู่กัน  Tokyo Drama Awards 2021 (International Drama Festival in Tokyo)2021Special Awards for Foreign Dramasเพราะเราคู่กัน  AsiaDramaticTV’s Thailand Actors Award In Japan 20212022BEST DRAMAเพราะเราคู่กัน  

 เรตติ้ง 
จากตารางด้านล่าง  แสดงเรตติ้งต่ำสุด และ แสดงเรตติ้งสูงสุด
 ตอน ช่วงเวลา วันออกอากาศ ส่วนแบ่งผู้ชมรายการเฉลี่ย อ้างอิง 1 ศุกร์ 22.00 น. 21 กุมภาพันธ์ 2563   2 28 กุมภาพันธ์ 2563 0.185%  3 6 มีนาคม 2563 0.277%  4 13 มีนาคม 2563 0.297%  5 20 มีนาคม 2563 0.377%  6 27 มีนาคม 2563 0.571%  7 3 เมษายน 2563 0.587%  8 ศุกร์ 21.30 น. 10 เมษายน 2563 0.603%  9 17 เมษายน 2563 0.802%  10 24 เมษายน 2563 0.718%  11 1 พฤษภาคม 2020 0.598%  12 8 พฤษภาคม 2020 0.625%  13 15 พฤษภาคม 2020   เฉลี่ย  
 เฉลี่ยจากส่วนแบ่งผู้ชมรายการเฉลี่ย